نجاست

نجاست کے معنی پلیدی اور ناپاکی کے ہیں اس کا مصدر نجس ہے
 لغوی معنی 
لغت میں گندگی کو نجاست ناپاک اور آلودہ ہونے کو نجاست کہا جاتا ہے
 اصطلاحی معنی 
ایسی حکمی صفت جو نماز یا عبادات کرنے میں رکاوٹ ڈالتی ہو۔
 نجاست کی اقسام 
نجاست کی دو اقسام ہیں نجاست حقیقی اور نجاست حکمی

 نجاست حقیقی 
نجاست حقیقی وہ ہے جو دیکھنے میں آتی ہے اور شریعت نے اسے ناپاک قرار دیا ہے اور ایسی چیزوں کو عموماًآدمی بھی ناپاک اور گندہ سمجھتے ہیں۔ جیسے پیشاب، پاخانہ، شراب وغیرہ۔
نجاست حقیقی کی بھی دو قسمیں ہیں۔
 نجاست خفیفہ 
حلال جانوروں کے پیشاب اور پرندوں کی بیٹ وغیرہ نجاست خفیفہ ہیں
 نجاست غلیظہ 
خون، آدمی کا پاخانہ اور پیشاب اور سور کا جسم اور گھوڑے، گدھے، خچر کی لید، گائے، بیل، بھینس کا گوبر، بکری بھیڑ کی مینگنی، مرغی، بطخ، مرغابی کی بیٹ، کتے اور بلی کا پاخانہ اور پیشاب، ، یہ سب چیزیں نجاست غلیظہ ہیں۔انسان کے بدن سے نکلنے والی ہر چیز جس سے وضو یا غسل واجب ہوتا ہے نجاست غلیظہ کہلاتی ہے
 نجاست حکمی 
نجاست حکمی اسے کہتے ہیں جو بظاہر دیکھنے میں نہ آئے لیکن شریعت کا حکم ہونے کی وجہ سے ناپاکی مان کر پاکی حاصل کرنا فرض ہوتا ہے۔ اس کی دو قسمیں ہیں۔
 حدث اکبر 
یعنی غسل فرض ہونا۔
 حدث اصغر 
یعنی وضو فرض ہونا، نماز درست ہونے کے لیے حدث اکبر اور حدث اصغر دونوں سے پاک ہونا ضروری ہے، وضو توڑنے والی چیزیں پہلے بیان ہو چکی ہیں۔
 شرعی صورت 
شریعت میں نجاست کی دو صورتیں ہیں
 نجاست عینی 
عینی نجاست یعنی ایسی نجاست جس کا تعلق ان چیزوں سے ہو جن کا مشاہدہ کیا جا سکتا یا انھیں محسوس کیا جا سکتا ہو
 نجاست حکمی 
دوم گناہوں کی نجاست اسی طرح رجس اور رجز کو بھی انھی دو صورتوں پر محمول کیا جاتا ہے
نجاست معنوی کے لحاظ سے اللہ تعالیٰ نے مشرکین کے متعلق فرمایا :۔ [ التوبہ/ 28] مشرک تو پلید ہیں۔ نجس کے معنی کسی چیز کو نجس کردینا کے ہیں۔ نیز اس کے معنی ازالہ نجاست بھی آتے ہیں۔ اور اسی سے تنجیس العرب ہے یعنی تعویذ گنڈا۔ جو شیطانی نجاست کو دور کرنے کے لیے بچے کے گلہ میں لٹکاتے تھے۔ نا جس ونجیس۔ ایک بری اور لاعلاج بیماری مفردات القرآن، امام راغب اصفہانی
چنانچہ ارشاد باری ہے (انما الخمر والمیسر والانصاب والازلام رجس من عمل الشیطان۔ بے شک شراب جوا، آستانے اور پانسے یہ سب کے سب گندے شیطانی عمل ہیں) منافقین کے متعلق فرمایا (سیحلفون باللہ لکم اذا انقلبتم الیہم لتعرضوا عنہم فاعرضوا عنہم انہم رجس۔ تمھاری واپسی پر تمھارے سامنے قسمیں کھائی گے تاکہ تم ان سے صرف نظر کرو، تو بے شک تم ان سے صرف نظر ہی کرلو کیونکہ یہ ایک گندگی ہیں) اللہ تعالیٰ نے منافقین کو رجس کہہ کر پکارا جس طرح مشرکین کو نجس کا نام دیا۔احکام القرآن الجصاص ابو احمد بن علی رازی
 حوالہ جات 

زمرہ:عربی الفاظ اور جملے
زمرہ:اسلام اور دیگر مذاہب
زمرہ:شریعت اسلامی میں عربی الفاظ اور جملے
زمرہ:اسلامی اصطلاحات
زمرہ:ویکی ڈیٹا سے مختلف مختصر وضاحت